Националният отбор по футбол на Швеция представлява страната в международните футболни срещи. Контролира се от Шведската футболна асоциация. Сред най-големите успехи на отбора са участието на полуфинал на Европейското първенство по футбол през 1992 година, сребърния медал на Световното първенство по футбол от 1958, както и двата бронзови медала от световните първенства по футбол през 1950 и 1994 години.